b'\n_START_ARTICLE_\nSol v grlu\n_START_SECTION_\nVsebina\n_START_PARAGRAPH_\nOsrednji lik je Karel Kolody, mladeni\xc4\x8d plavih las in modrih o\xc4\x8di, \xc5\xbeive\xc4\x8d v Torontu, Ontario, Kanada, ki se pre\xc5\xbeivlja oz. ukvarja z oblikovanjem. Karla je vzgajala romska dru\xc5\xbeina, katera ga je na\xc5\xa1la ob vodi v ko\xc5\xa1ari kot zapu\xc5\xa1\xc4\x8denega dojen\xc4\x8dka. Dru\xc5\xbeino in prvo ljubezen mu pobijejo v vojni. Z bratom \xc5\xa0ako ostaneta edina pre\xc5\xbeivela. Njune poti se kmalu lo\xc4\x8dijo za skoraj osem let. Njegov priimek je privzet, da bi z njim za vselej prekril vse , kar ga je vezalo na preteklost, da bi z vsem za\xc4\x8del na novo. V romanu so spomini na prva ljubezenska do\xc5\xbeivetja in kasneje na tisto prvo zaresno ljubezen, ki ga preganja skozi celotni roman. Najbolj ga zaznamujejo kruti vojni prizori in spomini, katere vedno znova podo\xc5\xbeivlja v sanjah in spominih, ter ga stra\xc5\xa1e do konca romana. Zaradi njegove preteklosti mu je dano iskanje samega sebe, svojega izvora ter pripadnosti neki \xc4\x8dlove\xc5\xa1ki skupini.\n_START_SECTION_\nZbirka\n_START_PARAGRAPH_\nRoman Sol v grlu iz leta 2008 je iz\xc5\xa1el v zbirki Samorog.'